व्यावहारिक आधुनिकता

फ्रांस के लास्काक्स गुफा में उत्तर पुरापाषाण काल (16,000 साल पुराना) का गुफ़ा चित्र

व्यावहारिक आधुनिकता व्यवहार प्रक्रिया और संज्ञानात्मक लक्षणों का एक समूह है तथा इसके बारे में ऐसी मान्यता है कि यह वर्तमान होमो सेपियन्स को अन्य शारीरिक रूप से प्रारंभिक आधुनिक मनुष्यों, होमीनीनी और नरवानर गण से अलग करता है। अधिकांश विद्वान इस बात पर सहमत हैं कि आधुनिक मानव व्यवहार को अमूर्त सोच, गहन योजना, प्रतीकात्मक व्यवहार (जैसे- कला, अलंकरण), संगीत एवं नृत्य, बड़े शिकार का शोषण और ब्लेड प्रौद्योगिकी आदि द्वारा चिह्नित किया जा सकता है।

इन व्यवहारों और तकनीकी नवाचारों के पीछे संज्ञानात्मक और सांस्कृतिक आधार हैं जिन्हें विकासवादी और सांस्कृतिक मानवविज्ञानियों द्वारा प्रयोगात्मक और नृवंशविज्ञान संबंधी रूप से प्रलेखित किया गया है। इन मानवीय सार्वभौमिक प्रतिमानों में संचयी सांस्कृतिक अनुकूलन, सामाजिक मानदंड, भाषा और करीबी रिश्तेदारों से परे व्यापक सहकार और सहयोग शामिल हैं।
इतिहास
इस बात पर बहस जारी है कि क्या शारीरिक दृष्टि से आधुनिक मनुष्य व्यावहारिक दृष्टि से भी आधुनिक थे। व्यावहारिक आधुनिकता के विकास पर कई सिद्धांत हैं। ये दृष्टिकोण दो श्रेणियों में आते हैं: संज्ञानात्मक और क्रमिकवादी। मॉडल का सिद्धांत है कि आधुनिक मानव व्यवहार लगभग 40,000 से 50,000 वर्ष पूर्व अफ्रीका में संज्ञानात्मक और आनुवंशिक परिवर्तनों के माध्यम से अफ्रीका से बाहर प्रवास के समय उत्पन्न हुआ जिसके कारण कुछ आधुनिक मनुष्यों को अफ्रीका से बाहर और विश्व भर में प्रवास करने के लिए प्रेरित किया गया।
इन्हें भी देखें
होमो
मानव का विकास

सन्दर्भ

श्रेणी:मानवशास्त्र
श्रेणी:मानव व्यवहार
श्रेणी:क्रमविकासीय जीवविज्ञान